alexandrainst/scandi-wiki huggingface dataset:
Kontraterrorisme

Kontraterror er tiltak, framgangsmåtar og strategiar som styresmakter, militære styrkar og andre grupper tek i bruk for å kjempa mot det dei meiner er terrorisme.

Omgrepa kontraterrorisme og antiterrorisme vert ofte brukt om kvarandre. I prinsippet er det likevel ein skilnad:
 Kontraterror er ulike førebyggjande tiltak for å forhindra terror, til dømes gjennom etterretning og ulike tiltak med å stoppa handlingar, til dømes gjennom etterforsking og rettsforfølging. I Noreg er ansvaret for kontraterror tillagt Politiets tryggingsteneste.
 Antiterror er offensive tiltak med maktbruk for å forhindra terroranslag. I Noreg er ansvaret for dette lagt til politiet. Innan politiet er det ein eigen nasjonal antiterrorstyrke under Oslo politidistrikt namngjeve som Beredskapstroppen som har eit særleg ansvar. I kvart politidistrikt er det òg eigne utrykningseiningar (UEH) som kan verta disponert til antiterrorteneste. Forsvaret kan hjelpe politiet med særskilde ressursar, til dømes gjennom Forsvaret og spesialkommandoen.

Referansar

Denne artikkelen bygger på «Kontraterrorisme» frå ,  den 30. desember 2017.  
 
Terrorisme
Tryggleik
Mariano Melgarejo

Manuel Mariano Melgarejo Valencia () var president av Bolivia frå 28. desember 1864 til 15. januar 1871.

Melgarejo var fødd i Tarata i Cochabamba-departementet som uekte son av ein spansk-bolivianar og ei quechuakvinne.
Han gjorde karriere i hæren, og deltok i fleire militæropprør. Etter ein feila oppreist i 1854 mot Manuel Isidoro Belzu blei han tiltalt for høgforræderi, men benåda av presidenten etter å ha skulda alkoholpåverking for at han tok del i oppreisten.

General Melgarejo støtta styre til  Linares (1857–61) og kjempa deretter for den opprørske generalen José Maria de Achá, som blei president i 1861. I desember 1864 gjorde han sjølv opprør mot Achá. Han overvann både styrkane til Achá og dei til tidlegare president Belzú, og utropte seg sjølv til president av Bolivia. Ettersom Belzú framleis kontrollerte delar av landet og hæren, stelte Melgarejo i stand eit møte med han der han i følgje dei fleste kjelder sjølv drap den tidlegare presidenten.

Melgarejo blei kjend som ein hard tyrann, og blei til slutt kasta av ein samla opposisjon. 15. januar 1871 blei han kasta av hærsjefane, general Agustín Morales. Han flykta i eksil i Lima i Peru. 23. november same året blei han drepen av Aurelio Sánchez, broren til elskarinna si.

Kjelder

Denne artikkelen bygger på «Mariano Melgarejo» frå ,  den 30. desember 2017.  
 
Klein, Herbert. The American Finances of the Spanish Empire: Royal Income and Expenditures in Colonial Mexico, Peru and Bolivia, 1680-1809. (1998). Albuquerque: University of New Mexico Press, pp. 136.

Bolivianske presidentar
Spetsnazgruppa Vympel

Spetsgruppa V, òg kalla «Vympel» på russisk, er ei russisk SPETSNAZ-eining.  
I 2017 var gruppa under kommando av FSB, men kunne òg overførast til GRU ved høve. 
 
Vympel er dedikert til vern av strategiske installasjonar.

I byrjinga heitte spesialstyrken KGB Direktorat «V», med tilnamnet Vega-gruppa.

Søstergruppa Alfa innan FSB er dedikert til kontraterrorisme.

Øving
Vympel må øva på same måte som Alfa-gruppa, med taktiske øvingsoppgåver, fallskjermhopping, førarøving av ulike kjøretøy, øving i ulike etterretningsdisiplinar og ymse speialoppgåver.

Stridserfaring

2002: Terrorangrepet mot Dubrovka-teateret i Moskva
2004: Gisseldramaet i Beslan

Referansar

Russiske militære einingar og formasjonar
Spesialstyrkar
Radama II av Madagaskar

Radama II av Madagaskar () var konge av Madagaskar frå 16. august 1861 til han blei drepen i 1863.

Radama II var fødd i Antananarivo på Madagaskar. Før han blei krona til konge heitte han prins Rakoto. Føregangaren hans på trona var mor hans, Ranavalona I. Faren hans var offisielt Radama I, men denne hadde døydd meir enn ni månader før han blei fødd. Den verkelege faren hans var truleg Andrianmihaja, ein offiser som var elskar til mora.

Ranavalona I hadde prøvd å halda utanlandsk påverking og kristendommen frå øya. I 1857 hadde Radama (då prins Rakoto) vore innblanda i eit mislykka kuppforsøk mot mor si. Då han blei konge opna Radama II opp landet igjen og slutta vennskapsavtalar med Frankrike og Storbritannia. Han avslutta forfølginga av kristne, og kristne misjonærar kom tilbake til landet.

Reformene til Radamas hadde fleire motstandarar, mellom dei statsministeren Rainivoninahitriniony. Særleg vekte avgjerda hans om å tillata duellar motstand.
Om morgonen 12. mai 1863 tvinga ei gruppe soldatar og offiserar seg inn i kongeslottet og greip kongen. Kona hans, dronning Rabodo, bad for livet hans og prøvde å stoppa dei, men blei fjerna frå staden. Soldatane kasta eit lamba-klede over hovudet til Radama og kvelte han med eit silkeband til dei var trygge på at han var daud. Slik kunne dei drepa han utan å spilla kongeleg blod, som var vanleg for kongelege avrettingar.

Kongen blei etterfølgd på trona av enka si, som hadde tronnamnet Rasoherina. Ho inngjekk eit politisk ekteskap med Rainivoninahitriniony og seinare med  broren hans, Rainilaiarivony. Han igjen blei seinare gift med etterfølgjaren hennar, ei anna enkje etter Radama, og var den verkelege makthavaran på Madagaskar etter Radama II.

Kjelder

Denne artikkelen bygger på «Radama II» frå ,  den 30. desember 2017.  
  
Denne artikkelen bygger på «Radama II» frå ,  den 30. desember 2017. 
 oppgav desse kjeldene:

Bakgrunnsstoff 
 Rootsweb.com 
 Radama II

Madagaskar
Merinadynastiet
Yuhuatai

Yuhuatai (kinesisk skrift 雨花台区; pinyin Yǔhuātái Qū) er eit bydistrikt i provinsen Jiangsu i Kina. Det er eit av elleve distrikt i provinshovudstaden Nanjing. Arealet til distriktet er på 134,2 km² og det har ca. 190 000 innbyggjarar (2004). 

I Yuhuatai finst ein minnepark for revolusjonsmartyrar (kinesisk 雨花台烈士陵园), etter at ei rekkje kommunistar blei drepne her under den kinesiske borgarkrigen.

Kjelder
Denne artikkelen bygger på «Yuhuatai Disctrict» frå , og «Yuhuatai Memorial Park of Revolutionary Martyrs» frå  den 30. desember 2017.

Bakgrunnsstoff 
 Infoside
www.xzqh.org 

Distrikt i Jiangsu
Nanjing
Riitta-Liisa Roponen

Riitta-Liisa Roponen, til 2006 Riitta-Liisa Lassila, () er ein finsk langrennar frå Haukipudas i Norra Österbotten, som i tida 2005-15 vann tre gull-, ein sølv- og to bronsemedaljar i ulike verdsmeisterskap på ski, samt ein OL-bronse. Alle sju medaljane kom i anten stafettevlingar eller lagsprintar.

Lassila tok sølv i lagsprinten saman med Pirjo Manninen under Ski-VM 2005 i Oberstdorf, knappe tre sekundar bak den norske duoen Hilde Gjermundshaug Pedersen og Marit Bjørgen. Vinteren 2007 vann ho sin einaste siger i eit individuelt verdscuprenn då ho i Rybinsk gjekk til topps i 15 km fellesstart. Ved verdsmeisterskapen 2007 i Sapporo vart ho verdsmeister på lagsprinten i par med Virpi Kuitunen, dei same to og Aino-Kaisa Saarinen og Pirjo Manninen vann også 4 x 5 km stafett. To år seinare forsvarte dei fire kvinnene VM-tittelen i stafett då verdsmeisterskapen på ski fann stad i Liberec. Sidan vann Roponen bronsemedaljar i 4 x 5 km stafett både i Vinter-OL 2010, 
VM 2011 og VM 2015, alltid med Roponen på tredje etappe. Femteplassen på 15 km i Sapporo-VM er hennar beste individuelle plassering ein internasjonal meisterskap.

Per 31. desember 2017 hadde Roponen sju (1-2-3) pallplasseringar i individuelle tevlingar i verdscupen i langrenn. Ho vart nummer seks i verdscupen 2007, hennar beste sesong.

Kjelder

Bakgrunnsstoff 
 

Finske langrennsløparar
Verdsmeistrar i langrenn
Olympiske medaljevinnarar i langrenn
Olympiske bronsemedaljevinnarar for Finland
Finske deltakarar under vinter-OL 2002
Langrennsløparar under vinter-OL 2002
Finske deltakarar under vinter-OL 2006
Langrennsløparar under vinter-OL 2006
Medaljevinnarar under vinter-OL 2010
Finske deltakarar under vinter-OL 2010
Langrennsløparar under vinter-OL 2010
Finske deltakarar under vinter-OL 2014
Langrennsløparar under vinter-OL 2014
Finske deltakarar under vinter-OL 2018
Langrennsløparar under vinter-OL 2018
Deltakarar under Ski-VM 2003
Deltakarar under Ski-VM 2005
Deltakarar under Ski-VM 2007
Deltakarar under Ski-VM 2009
Deltakarar under Ski-VM 2011
Deltakarar under Ski-VM 2013
Deltakarar under Ski-VM 2021
DNA-polymerase

DNA-polymerasar er enzym som katalyserer laginga av ein ny DNA-tråd som er komplementær til ein annan DNA-tråd nytta som mal. I alle greiner av livet vert DNA-polymerasar nytta under DNA-replikasjon, der genomet til ein organisme vert kopiert. DNA-polymerasar verkar i lag med andre protein, som helikasar. Komplekset med DNA-polymerasen og dei andre proteina vert kalla replisom. Ein stor del av DNA-polymerasane i kvar organisme er meinte å vøla DNA-et etter skadar som har oppstått, eller for å kunna halda fram med å kopiera DNA-et forbi skadar.

Alle DNA-polymerasar har ein liknande struktur som liknar på ei høgrehand. Dei vert delte inn fleire i familiar. Familie A har replikative polymerasar frå bakteriar, familie B frå eukaryotar og arkar, og familie D frå arkar.  Familie Y finst hjå alle dei tre biologiske rika og kan kopiera DNA forbi skadestader i DNA-et. Familie X finst hjå eukaryotar og tek del i vøling av DNA heller enn replikasjon.

Kjelder 

DNA-replikasjon
DNA-reparasjon
Kvisthoppar

Kvisthoppar (Stenostira scita) er ein liten insektetande sporvefugl i kvisthopparfamilien som lever i sørlegaste Afrika. Tidlegare var arten klassifisert i flugesnapparfamilien, Muscicapidae. Saman med nokre få andre fråvikande insektetarar som Elminia, dannar han den nye familien som han har gjeve namn til. Kvisthoppar er monotypisk i slekta Stenostira.

Skildring 
Kvisthopparar er 11-12 cm i kroppslengd og veg mellom 4 og 8 gram. Den vaksne har grå overside over med ei svart maske gjennom auget og ein kvit augebrynstripe, supercilium, som går heilt fram over det svarte nebbet. Beina er svarte. Vengene er svarte med eit langt kvitt vengeband, og den lange, elles svarte halen har kvite understjertdekkarar. Strupen er kvit, brystet er bleikgrått, og buken er nær kvit med utvaska rosa mot midten. Kjønna er nokså like, juvenile fuglar er brunare enn dei vaksne. 

Kvisthopparar er monogame, og søkjer ein ny partnar berre om maken har døydd. Dei byggjer eit opent koppforma reir av tynne kvistar og anna plantematerialar, og fôra med fine plantefibrar, ull, hår og nokre gonger fjører. Reiret er plassert i greinene av eit tre eller i ein busk, men godt skjult. Kvart kull er på anten to eller tre egg.

Denne fuglen er vanlegvis sett åleine, i par eller små flokkar. Han et på små insekt og andre virvellause dyr, og beitar i lauvverket som ein songar. 

Hekkeområdet ligg innanfor sørlege delar av staten Sør-Afrika og i Lesotho. Men han har vinterutbreiing over det meste av sentrale Sør-Afrika nord til sørlegaste Botswana og Namibia, og han kan vere ein streiffugl inn i Zimbabwe.

Dette er dels ein standfugl og dels ein sesongbasert flyttfugl. Ein kan treffe på kvisthopparar i heile hekkeområdet året rundt. I Karoo i Sør-Afrika er kvisthopparar mest standfuglar, men somme kan trekke sørvest eller nordover til sørlege Namibia om vêrtilhøva blir for tørre. Nokre fuglar gjer vertikale kortdistansetrekk frå høglandet Lesotho der dei hekkar i Drakensberg, ned til KwaZulu-Natal utanom hekkesesongen.

Populasjonen er ikkje estimert og er trudd å vere stabil. Arten er klassifisert som globalt livskraftig.

Kjelder 
Denne artikkelen bygger på «Fairy flycatcher» frå ,  den 31. desember 2017.  
 
Referansar

Bakgrunnsstoff 

kvisthopparfamilien
Akbar Hashemi Rafsanjani

Akbar Hashemi Rafsanjani () var ein mektig iransk politikar, skribent og ein av grunnleggjarane av den islamske republikken. Frå 3. august 1989 til 3. august 1997 var han Irans fjerde president. Perioden 2007-11 var han leiar av ekspertrådet i Iran.

Kjelder
Denne artikkelen bygger på «Akbar Hashemi Rafsanjani» frå ,  den 31. desember 2017.  
 

Iranske presidentar
Alonzo Chappel

Alonzo Chappel () var ein amerikansk målar. Han er best kjend for måleri av personar og hendingar frå amerikansk historie, særleg den amerikanske revolusjonen.

Liv
Chappel var fødd i New York by som son av William P. and Maria Howes Chappel. Faren var av fransk hugenott-opphav og verka som blekkslagar. Familien budde på nedre Manhattan i The Bowery, på andre sida av gata frå Old Bowery Theater.

Alonzo Chappel byrja tidleg å laga bilete. Som niåring skal han ha bidrege med portrettet The Father of His Country til utstillinga American Institute Fair. Som tolvåring verka han som portrettmålar på gata der han laga og selde portrett for 5 til 10 dollar av forbipasserande. 

Som sekstenåring var han oppført i New York City Directory (ein firmakatalog tilsvarande gule sider) som kunstnar, og tok 25 dollar for eit portrett. Som syttenåring lærte han å teikna kopiar av antikke skulpturar National Academy of Design - dette verker ha vore all den formelle kunstutdanninga han fekk.

Rundt 1848 blei Chappel gift med Almira Stewart. Portrettmålinga gjekk godt, og han hadde også utvida til scenedekor. Han skal ha vitja Cuba for inspirasjon, og frå 1849 og i 1850-åra stilte han ut sjangermåleri ved American-Art Union og andre utstillingar. Han blei lagt merke til av samlarar, og fekk i oppdrag å illustrera boka Life and Times of Washington (1857) av John Frederick Schroeder. Etter dette utførte han fleire historiske måleri for utgjevaren Martin, Johnson, and Company, med motiv frå kolonitida til den amerikanske borgarkrigen.

I 1857 var Chappel med på å skipa The Sketch Club, eit lag for kunstnarar som skulle oppmuntra dei til å laga ny kunst. I 1866 var han med på å danna Brooklyn Academy of Design, ein kunstnar-driven organisasjon for kunst og design der han blei vald til nestleiar.

Chappel blei enkjemann med fire barn 14. juni 1863, då Almira døydde. Nokre år seinare gifta han seg opp att med enkja Abbie J. Briggam, som hadde ein son. Paret kjøpte ein eigedom i Suffolk County på Long Island i 1869, og bygde eit hus der. Dette blei ein slags kunstnarkoloni som gjorde at innsjøen ved huset fekk namnet Artist's Lake. Chappel hadde sjølv ein enorm produksjon på denne tida. Han illustrerte verk som History of the World, Ancient and Modern (1871), Portrait Gallery of Eminent Men and Women of Europe and America (1872-73) og The Complete Works of Shakespeare (1888).

Han døydde heime på Middle Island i New York.

Galleri

Kjelder

Bakgrunnsstoff

 alonzochappel.org med 166 verk av Alonzo Chappel
 Alonzo Chappel's work in Spencer’s History of the United States, 1858 

USA-amerikanske målarar
Målarar frå 1800-talet
Portrettmålarar
Folk frå New York City
Konstantinos Mitsotakis

Konstantinos Mitsotakis () var ein gresk  politikar frå Khania på Kreta som frå april 1990 til oktober 1993 var statsminister i Hellas.

Kjelder
Denne artikkelen bygger på «Konstantinos Mitsotakis» frå ,  den 31. desember 2017.  
 

Greske politikarar
Greske statsministrar
Niels Helveg Petersen

Niels Lolk Helveg Petersen () var ein dansk politikar frå Odense, utanriksminister i Danmark frå 1993 til 2000.

Helveg Petersen var partileiar 1978-90 for Det Radikale Venstre. Han var folketingsrepresentant i til saman nær 41 år, fyrst
frå valkrinsen Frederiksborg 22. november 1966-30. september 1974, der etter frå valkrinsen Fyn 15. februar 1977-1. februar 1993 og på ny 21. september 1994-3. oktober 2011. Helveg Petersen var økonomiminister i Schlüter III-regjeringta frå juni 1988 til 18. desember 1990 og utanriksminister i fire etterfylgjande Nyrup Rasmussen-regjeringar frå 25. januar 1993 til 21. desember 2000.

Kjelder
Denne artikkelen bygger på «Niels Helveg Petersen» frå ,  den 31. desember 2017.  
 

Danske politikarar
Danske utanriksministrar
Skøyteløp under Vinter-OL 1948

Skøyteløpa under Vinter-OL 1948 i St. Moritz omfatta fire distansar, alle for menn. Dei fire tevlingane fann stad dagane frå laurdag 31. januar til tysdag 2. februar 1948 på isstadion Badrutts Park, den same arenaen som vart nytta under Vinter-OL 1928. Fønvind og sterkt stigande dagtemperaturar førte til ujamne forhold for utøvarane, noko som særleg gav utslag på langdistansane.

Utøvarar frå 16 land deltok i skøytetevlingane.

500 m 

Dato: 31. januar

1500 m 

Dato: 2. februar

5 000 m

Dato: 1. februar

10 000 m  

Dato: 3. februar

Kjelder
Denne artikkelen bygger på «Skøyteløp under Vinter-OL 1948» frå ,  den 22. februar 2018.  
 

Vinter-OL 1948
Skeisesport
Lengdeløp på skeiser under vinter-OL
GAZ-66

GAZ-66 er eit russisk militært firehjulsdrive transportkøyretøy produsert av fabrikken GAZ. Køyretøyet var det viktigaste transportkøyretøyet i Den raude armeen og vert enno brukt i fleire tidlegare Sovjet-statar. Køyretøyet fekk tilnamnet sjisjiga (шишига).

GAZ-66 er kjend for å vera påliteleg, enkel og har gode terrengeigenskapar.  Det har frontmontert vinsj, sentralt dekktrykksystem og sjølvlåsande differensial som standardutstyr, og er i både militær og sivil bruk, mellom anna til rekreasjon, mange stader i verda.

Kjelder
Denne artikkelen bygger på «GAZ-66» frå ,  den 1. januar 2018.

Bakgrunnsstoff 
 Alt om GAZ-66 
 GAZ-66 entusiast-nettstad
 GAZ-66 blogg
 GAZ-66 Video
 GAZ-66 Video
 GAZ-66 video

Militære køyretøy
Terrengkøyretøy
John Mahoney

John Mahoney () var ein britisk-amerikansk skodespelar.

Kjelder 

Britiske skodespelarar
USA-amerikanske skodespelarar
Folk frå Lancashire
Folk frå Blackpool
Skøyteløp under Vinter-OL 1952

Skøyteløpa under Vinter-OL 1952 i Oslo omfatta fire distansar, alle for menn. Dei fire tevlingane fann stad dagane frå laurdag 16. til tysdag 19. februar 1952 på Bislett stadion. 68 utøvarar frå 14 land deltok i skøytetevlingane.

Norske Hjalmar Andersen vart den store skøyteløparen under Oslo-OL då han vann tre av dei fire tevlingane. Han var suverent best på dei lengste distansane og sette her olympiske rekordar, medan det var ei stor overrasking at han gjekk inn til siger på 1500 meter.

500 m 

Dato: 16. februar

1500 m 

Dato: 18. februar

5 000 m 

Dato: 17. februar

10 000 m 

Dato: 19. februar

Kjelder
Denne artikkelen bygger på «Skøyteløp under Vinter-OL 1952» frå ,  den 1. januar 2018.  
 

Vinter-OL 1952
Idrettstilskipingar i Oslo
Lengdeløp på skeiser under vinter-OL
Pave Pius IX

Den salige Pius IX, født Giovanni Maria Mastai Ferretti (), var pave frå 1846 til han døydde i 1878. Han var pave i 31 år, som då var lengre enn nokon annan pave sidan apostelen Peter.

Pave Pius IX blei fødd i Senigallia som del av adelsfamilien Girolamo dei conti Ferretti. Han blei utdanna i Volterra og Roma. Som ung ønska han å bli del av den pavelege vaktstyrken, men blei avvist ettersom han hadde epilepsi. Han byrja då i staden å studera teologi ved eit romersk presteseminar. Han blei presteordinert i april 1819 og arbeidde som rektor ved Tata Giovanni Institute i Roma før han blei send til Chile og Peru i 1823 og 1825 for å assistere den apostoliske nuntiusen, Giovanni Muzi, i si første misjonsreise til det etter-revolusjonære Sør-Amerika. Då han kom tilbake til Roma, blei han leiar for sjukehuset San Michele i Roma (1825–1827) og kannik ved Santa Maria in Via Lata.

Han blei erkebiskop av Spoleto i 1827, berre 35 år gammal. 

Då han blei vald til pave, var det store forventingar knytt til pontifikatet hans; Pius blei oppfatta som politisk liberal. Men då Kyrkjestaten blei innlemma i den nye italienske nasjonalstaten, flykta han frå Roma i 1848, og kom ikkje tilbake før i 1850. Då etablerte han seg i Vatikanet, og kalla seg sjølv «fangen i Vatikanet». Først i 1929 blei konflikten mellom paven og staten Italia løyst ved at Vatikanstaten blei oppretta. 

Paven heldt det Første vatikankonsilet i 1869-70, som er best kjend for å vedta dogmet om at paven er ufeilbarleg.

Han var rekna som djupt from, og blei saligkåra i 2000.

Kjelder

Denne artikkelen bygger på «Pius IX» frå ,  den 1. januar 2018.

Bakgrunnsstoff 
 Biografi ved katolsk.no
 Biografi ved The Cardinals of the Holy Roman Church

Pius 09
Folk frå Senigallia
Folk frå samlinga av Italia
Skøyteløp under Vinter-OL 1956

Skøyteløpa under Vinter-OL 1956 ved  vinterleikane i Cortina d'Ampezzo omfatta fire distansar, alle for menn. Dei fire tevlingane fann stad dagane frå laurdag 28. til tysdag 31. januar 1956 på Misurinavatnet i kommunen Auronzo di Cadore. 83 utøvarar frå 18 land deltok i skøytetevlingane.

500 m 

Dato: 28. januar

1500 m 
 

Dato: 30. januar

5 000 m 

Dato: 29. januar

10 000 m 

Dato: 31. januar

Kjelder
Denne artikkelen bygger på «Skøyteløp under Vinter-OL 1956» frå ,  den 1. januar 2018.  
 

Vinter-OL 1956
Lengdeløp på skeiser under vinter-OL
Norsk samordningsminister

Samordningsminister er ein uoffisiell og ikkje-formell tittel, ofte nytta av norske media om personen som til ei kvar tid har posisjonen som statsråd og stabssjef ved Statsministerens kontor.

Ordet «samordningsminister» dukka første gong opp i media i samband med utnevninga av Karl Eirik Schjøtt-Pedersen som statsråd etter Stortingsvalet 2009.

Schjøtt-Pedersen vart ofte kalla samordningsminister, og kan samanliknast med tidlegare administrasjons-, planleggings-, moderniserings- og fornyingsministrar. Han hjelpte statsministeren i arbeidet, og hadde ikkje sjølvstendige ansvarsområde.

Schjøtt-Pedersen som minister og mangel på ansvarsområde som statsråd gjorde at opposisjonen på Stortinget uttrykte seg kritisk til utneminga, og hevda dette braut med norsk parlamentarisk skikk der alle statsrådar må vere ansvarlege overfor Stortinget. Stoltenberg viste til at Noreg fleire gonger tidlegare har hatt statsråder uten eigen portefølje, og at tradisjonen i Noreg er at regjeringa sjølv bestemmer korleis ho vil organisere arbeidet sitt.

Referansar

Norsk politikk
Titlar
Ministrar
Norske administrasjons-, planleggings-, moderniserings- og fornyingsministrar

Norske administrasjons-, planleggings-, moderniserings- og fornyingsministrar er ei liste over statsrådar i sju ulike departement sidan 1989. Desse departementa har hatt stadig skiftande namn i denne perioden, men vert dekt i same liste fordi er naturlege etterfølgjarar av kvarandre og i hovudsak har hatt same arbeidsområde.

Regjeringa Solberg utnemnde ikkje ein minister innan dette feltet. Arbeidsfeltet til departementet vart fordelt på andre departement.

Merknadar

Sjå òg 
 Norske forbrukar- og administrasjonsministrar

Kjelder
Denne artikkelen bygger på «Liste over Norges administrasjons-, planleggings-, moderniserings- og fornyingsministre» frå ,  den 1. januar 2018.  
 
 Noreg – Statsrådar – med tiltredelsesdato. Store norske leksikon. Vitja 22. november 2009.

Norske ministrar etter departement
Heckler & Koch MP7

MP7 er ein maskinpistol frå tyske Heckler & Koch i kaliber 4,6 × 30 mm. Han vart utforma på grunn av eit Nato-krav frå 1989 om ein maskinpistol med høgare penetrasjonsevne i kroppspansring enn maskinpistolar som fanst då.

Konstruksjonen er kompakt og i stor grad laga med plastmaterialar. 4,6 mm-ammunisjonen har ein svært høg utgangsfart, noko som gjev stor effekt i målet.

MP7 passar inn i ei klasse svært lette og kompakte finkalibra maskinpistolar som på engelsk har fått namnet personal defence weapon (PDW).

Norsk teneste 
Den 31. mai 2007 underteikna Forsvaret kontrakt med Heckler & Koch om leveranse av 6 500 stk Heckler & Koch MP7. Våpenet skal erstatta den gamle MP5-en og vart sett i teneste sumaren 2008.

Sjå òg 
 SN P90 – den næraste konkurrenten

Kjelder 

Denne artikkelen bygger på «Heckler & Koch MP7» frå ,  den 1. januar 2018.

Bakgrunnsstoff
 Defense Review  - testar og videoklipp (engelsk)

Maskinpistolar
Heckler & Koch
Tyske skytevåpen